0274.xml
جلد فٹنس مسائل سے نجات حاصل کر لوں گا، تینوں فارمیٹ میں بطور اوپنر کھیلنا چاہتا ہوں۔ شین واٹسن
سڈنی ۔ 15 اکتوبر (اے پی پی) آسٹریلین آل راؤنڈر شین واٹسن کا کہنا ہے کہ وہ تیزی سے صحت یاب ہو رہے ہیں اور جلد دوبارہ کھیل کے میدانوں میں جلوہ گر ہوں گے۔ شین واٹسن پنڈلی کی تکلیف کے باعث پاکستان کے خلاف سیریز میں حصہ نہیں لے سکے، وہ ان دنوں بحالی صحت کے عمل سے گزر رہے ہیں۔ گزشتہ روز میڈیا سے بات چیت کرتے ہوئے انہوں نے کہا کہ وہ بہت حد تک انجری سے چھٹکارا حاصل کر چکے ہیں اور رواں ہفتے وہ سڈنی کلب کی جانب سے سدرلینڈ کے خلاف ٹی 20 میچ میں بھی حصہ لیں گے۔ انہوں نے کہا کہ وہ تینوں فارمیٹ میں اوپن کرنا چاہتے ہیں کیونکہ اننگز کا آغاز کرنا انہیں بہت پسند ہے۔ واٹسن نے کہا کہ یہ ٹیم انتظامیہ پر منحصر ہے کہ وہ انہیں کس نمبر پر بیٹنگ کرانا چاہتے ہیں اس لئے وہ کسی بھی نمبر پر بیٹنگ کرنے کیلئے تیار ہیں۔ شین واٹسن نے کہا کہ بطور اوپنر مجھے نتائج کی فکر نہیں ہوتی اس لئے میں جارحانہ بیٹنگ کرتا ہوں تاہم نچلے نمبرز پر بیٹنگ کرنا تھوڑا مشکل ہوتا ہے کیونکہ اوپر سے جلد وکٹیں گر جانے کے بعد محتاط انداز میں کھیلنا پڑتا ہے۔
APP
15.10.14
0274p.xml
شین واٹسن تمام فارمیٹس میں اوپنر بننے کے خوا ہاں آسٹریلوی اسٹار مسا بقتی کرکٹ میں قدم رکھنے کو تیار ،بھارت سے ہوم سیریز میں حصہ لیں گے
سڈنی(اسپورٹس ڈیسک)آسٹریلوی آل راؤنڈر شین واٹسن ایک بار پھر مسابقتی کرکٹ میں قدم رکھنے کو تیار ہیں،پنڈلی کی تکلیف میں افاقہ ہوتے ہی انھوں نے فرمائشی پروگرام بھی شروع کر دیا،ایک بار پھر سے تمام فارمیٹس میں اوپننگ کے خواہاں ہیں،ان کا کہنا ہے کہ بھارت ہوم ٹیسٹ سیریز تک مکمل فٹ ہونے کیلیے پر اعتماد ہوں،ہم بھی ایسی وکٹیں بنائیں گے کہ بھارتی ٹیم کیلیے یہاں کھلنا دشوار ہو جائے گا۔تفصیلات کے مطابق شین واٹسن پندلی کی تکلیف کے باعث پاکستان کے خلاف یو اے ای میں جاری سیریز نہیں کھیل پائے مگر اب وہ کافی بہتر اور رواں ہفتے سڈنی میں کلب کرکٹ کھیلنے کو تیار ہیں۔وہ گزشتہ کچھ عرصہ سے مختلف انجریز سے دو چار ہو رہے ہیں جس کی وجہ سے ٹیسٹ بیٹنگ لائن اپ میں موزوں جگہ ہی ان کے لیے چیلنج بن چکی ہے ،وہ اس ٹاپ سے 6نمبر تک ہر جگہ پر بیٹنگ کر چکے ہیں ،ا گر پاکستان کے خلاف ٹیست سیریز سے پہلے ان کے متبادل آل راؤنڈر مچل مارشل ہیمسٹر نگ انجری سے فٹ ہو جاتے اور بہترین کار کر د گی پیش کرتے ہیں تو پھر واٹسن کیلیے صورتحال اور بھی گمبھیر ہو جائے گی ۔ٹیسٹ کرکٹ میں بطور اوپنر ان کی اوسط 40.98ہے مگر اب وہاں پر کرس روجز اور ڈیوڈوار نر کی جوڑی اچھی طرح سیٹ ہو چکی ہے۔ایشنر سیریز میں واٹسن نے تیسرے نمبر پر بیٹنگ کی جبکہ جنوبی افریقہ میں انھیں چھٹی پوزیشن پر بیٹنگ کیلیے بھیجا گیا۔واٹسن کا کہنا ہے کہ میں نے تمام فارمیٹس میں بطور اوپنرزیادہ کامیابی حاصل کی اور میں وہیں پر ہی کھیلنا چاہتا ہوں۔دوسری جانب کپتان مائیکل کلارک کا خیال ہے کہ واٹسن ورلڈ کپ میں ٹیم کیلیے ون ڈاؤن پوزیشن پر زیادہ بہتر ثابت ہوں گے۔آل راؤنڈر کا ہدف رواں برس کے اینڈ پر بھارت سے شیڈول سیریز میں واپسی ہے،ان کا کہنا ہے کہ بھارت کے پاس اچھے بیٹسمین ہیں لیکن یہاں پر ان کی کاکردگی زیادہ نہیں ہوتی ،جب ہم وہاں جاتے تو بھارت اپنے موزوں کنڈیشنز یقینی بناتا ہے،مجھے یقین ہے کہ ہمارے گراؤنڈز مین بھی ایسی وکٹیں بنائیں گے جو میزبان سائیڈ کیلیے موزوں ہوں گی۔
express
16.10.14